פיגוע הירי בכפר סבא (2002)

פיגוע הירי בכפר סבא (2002) בוצע על ידי מחבל פלסטיני משכם ב-17 במרץ 2002, בשיאה של האינתיפאדה השנייה. בפיגוע נרצחה נערה ונפצעו 16 בני אדם. המחבל חוסל במקום.

הפיגוע
הפיגוע אירע ביום ראשון בצהריים, בסביבות השעה 12:45. המחבל עמאר עבד אלמג'יד שחרור, בן 27 משכם, שהיה לבוש במעיל שחור הגיע לפינת הרחובות טשרניחובסקי וששת הימים בכפר סבא, בסמוך לבית משפט השלום כפר סבא ולתחנת המשטרה, ופתח באש מאקדחו לעבר עוברי אורח. המחבל ירה בגבה של נועה אורבך, תלמידת כיתה י"ב שסיימה את יום הלימודים ב"תיכון תל אביב" הסמוך, והיא נהרגה מן הירי. שני חבריה לבית הספר שצעדו איתה נפצעו מן היריות.

שוטרים שישבו באחת מן המסעדות שברחוב, אנשי משמר בתי המשפט ואזרח ששהה במקום ירו במחבל וחיסלו אותו.

הפיגוע בוצע פחות משנה לאחר פיגוע נוסף שאירע בעיר, כ-100 מטרים ממקום הפיגוע, בו נהרג אזרח כתוצאה מפיצוץ של מחבל מתאבד.

קישורים חיצוניים

הערות שוליים

כפר סבא
כפר סבא
כפר סבא
כפר סבא: פיגועים
רצח ילדים באינתיפאדה השנייה
גדודי חללי אל-אקצא: פיגועים